H-S Precision Pro Series 2000 HTR

[[מערכת נשק צלפים (Sniper Weapon System) "ברק" הכוללת רובה צלפים H-S Precision Pro Series 2000 HTR בקליבר 0.338 לפואה מגנום לצד כוונות מא"כ קליפ-און MUNS, כוונת אקילה X6, וטלסקופ תצפית של ליאופולד X12-40.]]
רובה צלפים "ברק" (HTR 2000)

H-S Precision Pro Series 2000 HTR הוא רובה צלפים בריחי תוצרת חברת H-S Precision האמריקנית. פירוש השם HTR הוא Heavy Tactical Rifle. הרובה מוצע במספר קליברים, בהם 0.308 וינצ'סטר ו-0.338 לפואה מגנום. 
גרסה משופרת של הרובה נמצאת בשירות צה"ל תחת השם "ברק" שנקרא לעיתים קרובות HTR 2000 או 338. רובה ה"ברק" הצה"לי מדויק מאוד: צלפים מוכשרים מסוגלים לפגוע איתו בדיוק של 0.5 דקת קשת עם תחמושת Match Grade.

== מאפיינים כלליים ==

הרובה תוכנן במקור למטרות ציד חיות גדולות מרחוק, אך H-S Precision משווקת אותו גם לכוחות משטרה. הרובה ידוע בזכות הקנה העבה, הכבד והאיכותי שלו (רמת גימור Match Grade), העשוי מפלדת אל-חלד. הרובה מיוצר לפי מפרט שמזמין המשתמש, ובו הוא יכול לבחור בין השאר בקליבר ובאורך הקנה, כאשר הקנה הסטנדרטי שהחברה מציעה הוא באורך 24 אינץ'. החברה מציעה גם ערכת צלפים הכוללת כוונת טלסקופית, דורגל, מחסנית חיצונית, מסילות עזרים טקטיים, כלי תחזוקה ותיק נשיאה.
	
הרובה נחשב למדויק מאוד ובקליבר 0.308 וינצ'סטר מקבץ בפיזור זוויתי של 0.8 דקת קשת (MOA) עם תחמושת M118 Special Ball רגילה ולמטה מ-0.4 דקת קשת עם תחמושת איכותית ברמת Match Grade. הרובה מסוגל לקבץ אף למטה מכך עם תחמושת איכותית במיוחד. הרובה נחשב למדויק מאוד גם בקליברים גדולים ומקבץ בפיזור זוויתי של 0.5–1.0 דקת קשת (MOA) עם תחמושת 250 גריין תואמת, ובידי צלף מיומן יכול לקבץ לעיתים גם בדיוק של 0.25 דקת קשת.

== בשירות צה"ל ==
=== השינויים שבוצעו ברובה לטובת צה"ל ===

צה"ל רכש את הרובה כרובה צלפים לירי מדויק לטווחים ארוכים, בקליבר 0.338 לפואה מגנום, וכיום הוא נקרא "ברק". צה"ל, בשיתוף חברת H-S Precision, ביצע ברובה מספר התאמות ושינויים על מנת להתאימו לשירות בצה"ל. שינויים אלה כללו: 
# קנה - בחירת קנה באורך להגברת הדיוק.
# סתרשף - הוספת בלם לוע מחברת Gemtech שהקטין בצורה משמעותית את הרתע, ואפשר לצלף לירות מהר יותר את הכדור השני. 
# גוף הנשק - שינוי המעצה (Stock) למעצה אחוד, במקום קת מתקפלת, כדי להקטין בעיות טכניות שעלולות להיווצר. 
# תמוכת לחי - שינוי של צורת תמוכת הלחי, כדי שתתאים לימניים ושמאליים. 
# דו-רגלים - Harris קצרים (ולא ארוכים כמו ב-M24 SWS) כדי להצמיד את הצלף קרוב יותר לקרקע, וכך להוסיף לדיוק הירי (ככל שהיורה צמוד יותר לקרקע, כך הוא יציב יותר). 
# ניצרה - שינוי מנגנון הניצרה מ-3 שלבים (ירי, נצור, ונצור + נעילה של הבריח) לניצרת 2 שלבים, כדי למנוע טעויות אפשריות של הצלף בתפעול הניצרה. 
# בריח - הגדלת הידית בבריח כדי לאפשר לצלף לתפעל אותו מהר יותר בתנאי קרב. 
# מתאם לחצובה - הוספת מסילת פיקטיני בחלק התחתון של המעצה, כדי לאפשר חיבור הנשק לחצובת ירי. 
כחלק מערכת הצלף ארוך טווח רכש צה"ל גם מנשאים, חצובות מנפרוטו, וכוונת לילה MUNS של חברת FLIR.

<gallery mode=nolines widths=600 heights=300>
File:IDF-Barak-338-white-Zachi-Evenor.jpg|רובה "ברק" צה"לי (H-S Precision Pro Series 2000 HTR 0.338 Lapua Magnum)
</gallery>

=== היסטוריה בצה"ל ===

מא"כ קליפ-און MUNS (למעלה), ורובה צלפים M-24 SWS (מתחת)]]
צלף ומאתר של [[צה"ל. הצלף חמוש ברובה ה"ברק" עם משתיק קול.]]

רובה ה-HTR 2000 בקליבר 0.338 לפואה מגנום נבחר כדי לגשר על הפער בין הרמינגטון M24, רובה צלפים מדויק ואמין בקליבר 7.62x51 מ"מ נאט"ו שיעיל עד לטווח של 800 מטר, לבין רובה הבארט M82A1, רובה צלפים כבד בקליבר 12.7x99 מ"מ נאט"ו (0.5 אינץ') שיעיל עד לטווח של 1,000 מטר למטרת דמות ו-1,800 מטר למטרת חומר וציוד, אך נחשב ללא נוח ולא מדויק מספיק לרובה צלפים (הוא בעל דיוק ממוצע של 1 דקת קשת עם תחמושת Match Grade ודיוק של 3–1.5 דקות קשת עם תחמושת רגילה). צה"ל ערך סקר שוק והחליט לרכוש את ה-H-S Precision Pro Series 2000 HTR עקב ביצועיו הטובים ומחירו הזול יחסית. צה"ל וחברת H-S Precision הסבו את ה-HTR 2000 בקליבר 0.338 אינץ' לרובה צלפים צבאי.

בשנת 2007 מספר רובי HTR 2000 נרכשו לניסוי ביחידות מובחרות בצה"ל. בעקבות הניסוי, הרובה נכנס לשירות במערך הצליפה של חיל הרגלים בצה"ל בשנת 2008 תחת השם "אוהד". ה-HTR 2000 זכה לטבילת אש מבצעית במבצע עופרת יצוקה וזכה לביקורות טובות. בעקבות ההצלחה הוחלט להגביר את ההצטיידות בו, ושמו של הרובה שונה ל"ברק".

בשנת 2011 הוחלפה התחמושת מ-Black-Hills לתחמושת Nammo-Talley, למרות שהתחמושת החדשה הייתה איכותית מאוד, היו לה בעיות קיצוניות של שינוי מהירות הלוע ביחס לשינוי בטמפרטורה החיצונית (מעבר לתקן). לאחר ניסוי (בו זוהה הכשל) שנערך בבית הספר לקליעה וצליפה הוחלט לדרוש מהחברה בארצות הברית לבצע את השינויים הנדרשים, וב-2013 הגיעו הסדרות החדשות שעמדו בתקן ונכנסו לשירות. ב-2015 הציגה התעשייה הצבאית תחמושת 0.338 לפואה מגנום 250 גריין שאמורה לשפר את הדיוק של הרובה.

<gallery widths=200 heights=150>
File:IDF sniping competition. IIa.jpg|צלף חי"ר של צה"ל עם ה"ברק" באליפות הצליפה בצה"ל, 2019
קובץ:כאן צלפים צלף בלי מאתר לא באמת שווה משהו - פרק 2 1-26 screenshot 01.png|צלף יחידת דובדבן מתאמן במטווח במתקן אדם בירי ברובה ה"ברק".
File:Givati Trains in Northern Israel (20481399352).jpg|צלף חי"ר של חטיבת גבעתי עם ה"ברק" בתרגיל חטיבתי
</gallery>

== ראו גם ==

* מקמילן TAC-338 - רובה צלפים נוסף בקליבר 0.338 לפואה מגנום, נחשב לאחד הטובים מסוגו בעולם. נמצא בשירות הכוחות המיוחדים של ישראל וארצות הברית.
* AWM - רובה צלפים נוסף בקליבר 0.338 לפואה מגנום, תוצרת אקורסי אינטרנשיונל, נחשב לאחד הטובים מסוגו בעולם. בעבר נטען כי הוא בשימוש ישראל.
* PGM 338 - רובה צלפים נוסף בקליבר 0.338 לפואה מגנום, תוצרת צרפת
* בארט MRAD - רובה צלפים אמריקאי מודולרי שתומך גם בקליבר 0.338 לפואה מגנום, בשירות הימ"מ ויחידות מובחרות בצה"ל
* IWI DAN - רובה צלפים ישראלי, תוצרת IWI, בקליבר 0.338 לפואה מגנום. נמצא בשירות הקומנדו הבריטי SAS (קומנדו).

== קישורים חיצוניים ==

* [https://www.hsprecision.com/shop2/firearms/tactical-rifles/heavy-tactical-rifle-htr/ רובה ה-HTR 2000] , באתר החברה H-S Precision
* [http://www.snipercentral.com/pro2000.htm ביקורת על הרובה HTR 2000], באתר הצלפים Sniper Central
* צ'ארלס קרוון, [https://web.archive.org/web/20141026134925/http://www.tactical-life.com/magazines/tactical-weapons/protecting-the-holy-land/ Protecting the Holy Land] - סקירה וביקורת על הרובה הצה"לי בקליבר 0.338 
* יותם קניספל, [https://web.archive.org/web/20100511215628/http://mazi.idf.il/6221-9259-HE/IGF.aspx נשק קטלני], ביבשה, 26.4.2010
* [https://web.archive.org/web/20160106212842/http://www.isayeret.com/content/weapons/sws/barak/barak.shtml ברק] באתר Isayeret
* דובר צה"ל בפליקר: תמונות של ה"ברק" HTR-2000 בתרג"ד 51 של חטיבת גולני: [http://www.flickr.com/photos/56196724@N03/6465365225/], [http://www.flickr.com/photos/56196724@N03/6465365457], [http://www.flickr.com/photos/56196724@N03/6465365607/]
* דובר צה"ל בפליקר: [https://www.flickr.com/photos/idfonline/20481399352/ תמונה של ה"ברק" HTR-2000] באימון חטיבת גבעתי

== הערות שוליים ==

קטגוריה:רובי צלפים אמריקאיים
קטגוריה:רובים בריחיים
קטגוריה:רובים בקליבר 0.338 אינץ'
קטגוריה:חיל הרגלים הישראלי: אמצעי לחימה